Bestyrelsesmøde i FLF d. 14.11.2015

Til stede: Frank, Annette, Maria, Christine, Hanne, Shaun, Mette, Leon, Ulla, Emmelie

1. **Valg af dirigent:** Leon
2. **Valg af referent:** Emmelie
3. **Godkendelse af dagsorden:** Ok
4. **Godkendelse af referat:** Ok
5. **Gennemgang af dagsorden for generalforsamlingen:**

**Indkaldelsen** er varslet rettidigt.

1. **Valg af dirigent og referent:**

Dirigent og referent er fundet.

1. **Årsberetningerne:**

Kommentar fra Annette: Det tager for lang tid at gennemgå årsberetningerne, vi skal prøve at undgå egentlige diskussioner på dette punkt, dirigenten skal være opmærksom på tidsstyring.

1. **Fremlæggelse af regnskab til godkendelse:**

Vi har skiftet regnskabsfører (Dansklærerforeningens Hus). Aftale om timeafregning.

Mette: Spørgsmål til punkt 142: Er der fremsat forslag om at de nationale franskforeninger selv betaler for deltagelse i CEO? Lisbeth Ø kontaktes for afklaring herpå.

Udgifter ifm. bestyrelsesmøder drøftes: Væsentligt lavere udgifter i 2014 end i 2013. Udgifter ifm. generalforsamling drøftes: Det er uklart, hvorfor udgifter ifm. generalforsamling er trukket ud i forhold til det samlede regnskab (punkt 389). Vi har ingen god forklaring herpå. Det skal gøres klart på generalforsamlingen, at denne begivenhed står for sig selv i regnskabet.

Punkt 1020 (debitorer) drøftes også: FLF mangler inddrivelse af kontingenter.

Forskel på aktiver og passiver er ca. 60tkr. Dvs. underskuddet i 2014 er ca. 60tkr.

**Saldobalance efter 3.kvartal 2015 fremlægges også**.

Punkt 142: CEO-mødet i okt/nov. i København er betalt.

Kommentar fra Leon: Vi viser saldobalancen, men det er vigtigt at understrege at det er regnskabet for 2014, der skal drøftes.

Punkt 1090: FLFs tilgodehavender er øget til ca. 50tkr (skyldes manglende indbetaling af kontingent). Kommentar fra Mette: Samarbejder med Jane fra Dansklærerforeningens Hus om at sende rykkere til medlemmerne om at betale - alternativt udmeldes man af FLF.

Begge revisorer har godkendt regnskabet (og saldobalancen for 3.kvartal 2015).

1. **Fremlæggelse af budget, herunder kontingentstørrelse**:

Frank fremlægger budgettet for 2016, kommenterer at kontingentindtægter er cirkatal, svært at estimere.

Forslag fra Frank: Afsæt 20tkr til et nordisk møde i Danmark i anledning af FLFs 80 år. Pt. ingen ”Nordisk”-ansvarlig i FLF. Invitation skal også gå ud til Grønland og Færøerne.

Rejser internationalt: Dækker over at 1-2 fra FLF deltager i CEO- og FIPF-kongresser (FIPF: Liège, CEO: Moskva) i 2016.

Forslag fra Ulla: Konference for grundskole- og gymnasielærere. Denne konference lægges ikke i budgettet.

**Kontingentstørrelse:** Forslag fra bestyrelsen om at oprette medlemsskab til FLF for 100 kr. pr. 1.1.2016 for kolleger i grundskolen, som også er personlige medlemmer i Sproglærerforeningen.

Kommentar fra Annette: Taler FLF for en nedlæggelse af folkeskolefraktionen? Dette ville være et stort tab. Skab i stedet en konstellation med dobbelt medlemskab (Sproglærerforeningen OG Fransklærerforeningen), som skaber en stærk sammenhængskraft og brobygning hele vejen op igennem uddannelsessystemet (grundskole-gymnasium-universitet). Kommentar fra Leon: Enig med Annette, men udtrykker bekymring om hvem der skal udgøre folkeskolefraktionen efter Helle? Hvem skal sidde i bestyrelsen dér? Forslag fra Annette: Kan der stilles forslag om at ændre formationen i folkeskolefraktionen, så der ikke er en formand? Mette tilføjer: Det vigtigste må være at have grundskolelærere med i FLF-bestyrelsen. Maria tilføjer: Vigtigt at vi står sammen, også politisk.

Vi kan lave om på vedtægterne om 2 år. Forslag fra bestyrelsen: Annette og Leon associeres til folkeskolefraktionen i tilfælde af at der ikke kommer kandidater til folkeskolefraktionen på generalforsamlingen. Bestyrelsen vil desuden invitere grundskolelærere til bestyrelsesmøder.

1. **Indkomne forslag:**

Der er ingen indkomne forslag.

1. **Valg af medlemmer til bestyrelsen:**

Ingen kommentarer

1. **Valg af revisorer:**

Ingen kommentarer

1. **Evt.**

# Da klokken er 13, prioriteres følgende punkter:

1. **Jubilæumsmøde i CEO i Moskva i januar 2016:** d. 24.-30.januar 2016. Ingen fra den nuværende bestyrelse kan deltage. Punktet tages med til bestyrelsesmøde med den nye bestyrelse. **Evaluering af CEO-mødet i Kbh:** Meget positive tilbagemeldinger fra deltagerne. Et rigtig godt arrangement.
2. **Dato for næste bestyrelsesmøde:** Lørdag d. 16.januar 2016. Afholdes i Kbh, enten hos Christine (såfremt hun vælges ind i bestyrelsen) Maria eller Mette.
3. **~~Fransk Nyt~~**
4. **Dansklærerforeningens Hus (DLF/H):** Ny regnskabsfører. Vi har ikke længere et samarbejde med LMFK (pr. 30/9-2015).
5. **Årsmøde for regionsrepræsentanter:** Fredag d. 15.januar 2016, afholdes i København, afsluttes med middag. Bestyrelsen er velkommen til at deltage i møde og middag, ***tidligere bestyrelsesmedlemmer ligeså***.
6. **Kurser:** Kurset i Middelfart d. 7.-8.december 2015 har over 80 deltagere. I januar 2016 kurser om e- og i-bøger. Kurset om ’HHX-profilen i fransk og spansk – herunder fagligt samspil’ i november måned gennemføres desværre kun i Aarhus.
7. **Hjemmeside:** Vær opmærksomme på kontaktoplysninger på bestyrelsen, send ændringer til Ulla.
8. **~~Nyt fra franktionerne~~**
9. **Møde i GymSprog:** Mandag 23/11 kl. 16-18. Frank deltager i mødet på FLFs vegne.
10. **Evt.:** Shaun: Fransk (og spansk, tysk, japansk) fjernes fra CBS’ udbud af studier. Kun AU udbyder fransk som erhvervssprog. Det er en meget alvorlig situation.

Referent: Emmelie Pedersen